वाणिज्य एवं उद्योग मंत्रालय
अप्रैल 2021 में भारत के व्यापार में उल्लेखनीय प्रगति जारी
अप्रैल 2020 के मुकाबले निर्यात में 195.72 फीसदी और अप्रैल 2019 के मुकाबले 17.62 फीसदी बढ़ोतरी
अप्रैल 2021 में आयात वित्त वर्ष 2020-21 के मुकाबले 167.05 फीसदी बढ़ा और 2019-20 के मुकाबले 7.87 फीसदी बढ़ा, जो अर्थव्यवस्था में रिकवरी को दर्शाता है
अप्रैल 20201 में भारत द्वारा किए गए निर्यात में अप्रैल 2020 के मुकाबले 195.72 फीसदी और अप्रैल 2019 के मुकाबले 17.62 फीसदी की बढ़ोत्तरी हुई है। जो कि निर्यात में लगातार अच्छे प्रदर्शन को दिखाता है।
अप्रैल 2021 में पीओएल, रत्न एवं आभूषण छोड़कर मर्चेंडाइज्ड निर्यात में वित्त वर्ष 2020-21 की इसी अवधि की तुलना में 160.24 फीसदी की बढ़ोतरी हुई है। जबकि 2019-20 की इस अवधि की तुलना में 20.47 फीसदी की बढ़ोतरी हुई है।
अप्रैल 2021 में आयात वित्त वर्ष 2020-21 के मुकाबले 167.05 फीसदी बढ़ा है और 2019-20 के मुकाबले 7.87 फीसदी बढ़ा है, जो अर्थव्यवस्था में रिकवरी को दर्शाता है।
अप्रैल 2021में सेवा क्षेत्र में निर्यात 21.17 अरब अमरीकी डॉलर  रहा है। जिसमें अप्रैल 2020 की तुलना में 28.68 फीसदी की सकारात्मक बढ़ोतरी हुई है। इसी तरह अप्रैल 2021में सेवा क्षेत्र में 13 अरब अमेरिकी डॉलर  का आयात हुआ है। जिसमें अप्रैल 2020 की तुलना में 39.75 फीसदी की सकारात्मक बढ़ोतरी हुई है। अप्रैल 2021में सेवा क्षेत्र का शुद्ध निर्यात 8.17 अरब अमेरिकी डॉलर  रहा है, जो अप्रैल 2020 की तुलना में 14.28 फीसदी की सकारात्मक बढ़ोतरी दर्शाता है।
कमोडिटी के आधार पर बढ़ोतरी
जिन कमोडिटी  ने अप्रैल 2021 में अप्रैल 2020 की तुलना में सकारात्मक बढ़ोतरी दर्ज की है, वे निम्नलिखित हैं : रत्न और आभूषण , जूट निर्माण जिसमें फ्लोर कवरिंग शामिल है, कालीन , हस्तशिल्प जिसमें हाथ से बने कालीन शामिल नहीं , चमड़ा और चमड़े के उत्पाद , सभी वस्त्रों के आरएमजी , सूती धागे / फैब्रिक्स। / मेड अप, हैंडलूम उत्पाद आदि , मानव निर्मित यार्न / फैब्क्रिस। /मेड-अप आदि , अन्य अनाज , सिरेमिक उत्पाद और कांच के बने पदार्थ , इलेक्ट्रॉनिक सामान , तेल भोजन , काजू , अभ्रक, कोयला, अन्य अयस्क, प्रसंस्कृत खनिज , इंजीनियरिंग सामान , पेट्रोलियम उत्पाद , तंबाकू , अनाज और विविध प्रसंस्कृत वस्तुएं , लौह अयस्क  सहित अन्य अयस्कों, खनिज , ऑयल सीड , मांस, डेयरी और पोल्ट्री उत्पाद , चाय , समुद्री उत्पाद , मसाले , कॉफी , कार्बनिक और अकार्बनिक रसायन , चावल , प्लास्टिक और लिनोलियम , फल और सब्जियां  और औषध और फार्मास्युटिकल्स ।
लौह अयस्क, दवा एवं फार्मास्युटिकल्स का निर्यात 2020-2021 और अप्रैल 2021 के दौरान लगातार बढ़ा है। इसी तरह अप्रैल 2020 के महीने को छोड़कर 2020-2021 और अप्रैल 2021 के दौरान चावल का निर्यात भी लगातार बढ़ रहा है। अनाज और विविध प्रसंस्कृत उत्पाद, अन्य अनाज और ऑयल मील का निर्यात भी जून 2020 से लगातार बढ़ रहा है। जूट निर्माण में फ्लोर कवरिंग शामिल है और कालीन निर्यात जुलाई 2020 से लगातार बढ़ रहा है। हस्तशिल्प जिसमें हाथ से बने कालीन शामिल नहीं हैं, सूती धागे/फैब्रिक्स/मेड-अप, हथकरघा उत्पाद आदि, सिरेमिक उत्पाद और कांच के बने पदार्थ, मसाले और 'अन्य' श्रेणियों का निर्यात सितंबर 2020 से लगातार बढ़ रहा है। अभ्रक, कोयला और अन्य अयस्क, खनिज  का निर्यात अक्टूबर 2020 से लगातार बढ़ रहा है।
चमड़ा और चमड़े के उत्पाद, मानव निर्मित यार्न / फैब्रिक्स / मेड-अप आदि और समुद्री उत्पाद जो महामारी  के दौरान नकारात्मक वृद्धि कर रहे थे, उन क्षेत्रों में भी मार्च 2021 से तेजी दिखी है।नोट: आरबीआई द्वारा अभी तक सेवा क्षेत्र के ताजा आंकड़े मार्च 2021 के लिए ही जारी किए गए है। ऐसे में अप्रैल 2021 के अनुमान आरबीआई द्वारा आंकड़े जारी करने के बाद संशोधित हो सकते हैं।